पछिल्लो एक दशक यता विशेष गरि महिलाहरु हराउने र वेचिने लगायतका घटनाहरु सार्वजनिक त हुने गरेकै हुन् । अझ बालबालिकाहरु चोर्ने र उनीहरुका शरीरका अंगहरु झिकेर बेचेपछि हत्या गर्ने गिरोहहरु पनि सक्रिय रहने गरेका समाचारहरु पनि यदाकदा संचारमाध्यममा आउने गरेका थिए । यतिले मात्र त्यति ठूलो संख्याका नागरिक बेपत्ता नहुनु पर्ने हो । तर मानिस नै हराउने वास्तविकताको शिकार अहिलेको नेपाली समाज भएको छ । यो पक्कै पनि दुःख लाग्दो विडम्बना हो ।
